9. การจัดการ

9.1 โครงสร้างการจัดการ

[]

โครงสร้างการจัดการของบริษัทฯ ประกอบด้วยคณะกรรมการ และ คณะอนุกรรมการรวมทั้งหมด 5
ชุด ได้แก่ คณะกรรมการ คณะกรรมการตรวจสอบ คณะกรรมการสรรหาและพิจารณาค่าตอบแทน
คณะกรรมการบริหาร คณะกรรมการพัฒนาทรัพยากรบุคคล ดังรายละเอียดต่อไปนี้

9.1.1 คณะกรรมการ

ณ วันที่ 31 ธันวาคม 2550 คณะกรรมการบริษัทฯ ประกอบด้วยผู้ทรงคุณวุฒิ ดังรายนามต่อไปนี้

1.  นายเกรียงไกร เชษฐโชติศักดิ์ ประธานกรรมการ

2.  นายสุรชัย เชษฐโชติศักดิ์ รองประธานกรรมการ

3.  นางสาวมาลี เชษฐโชติศักดิ์ กรรมการ

4.  นายสุวัฒน์ เชษฐโชติศักดิ์ กรรมการ

5.  นางพรพรรณ เตชรุ่งชัยกุล กรรมการ/ เลขานุการคณะกรรมการบริษัท

  6. นายดามพ์ นานา กรรมการ

  7. นายพิศิษฐ์ ดัชณาภิรมย์ กรรมการอิสระ และ ประธานกรรมการตรวจสอบ

  8. พลเอก ไพโรจน์ พานิชสมัย กรรมการอิสระ และ กรรมการตรวจสอบ

  9. รศ.วิทยา ด่านธำรงกูล กรรมการอิสระ และ กรรมการตรวจสอบ

นิยามกรรมการอิสระ

กรรมการอิสระ หมายถึง
กรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัทฯ
ไม่ได้เป็นกรรมการบริหารหรือกรรมการผู้มีอำนาจลงนามผูกพันบริษัทฯ
และเป็นอิสระจากผู้ถือหุ้นรายใหญ่ ผู้บริหาร และผู้ที่เกี่ยวข้อง
สามารถทำหน้าที่คุ้มครองผลประโยชน์ของผู้ถือหุ้นทุกรายอย่างเท่าเทียมกัน
และสามารถช่วยดูแลไม่ให้เกิดรายการที่มีความขัดแย้งทางผลประโยชน์ระหว่างบริษัทฯ
กับบุคคลที่เกี่ยวข้องกัน โดยมีคุณสมบัติ ดังต่อไปนี้

(1) ถือหุ้นไม่เกินร้อยละ 4 ของทุนชําระแล้วของบริษัท บริษัทในเครือ บริษัทร่วม
หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

(2) เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็น ลูกจ้าง พนักงาน
หรือที่ปรึกษาที่ได้รับเงินเดือนประจําจากบริษัท บริษัทในเครือ บริษัทร่วม บริษัทที่เกี่ยวข้อง
หรือผู้ถือหุ้นรายใหญ่ของบริษัท

(3) เป็นกรรมการที่ไม่มีผลประโยชน์หรือส่วนได้เสียไม่ว่าทางตรง หรือ ทางอ้อม
ทั้งในด้านการเงิน และ บริหารงานของบริษัท บริษัทในเครือ บริษัทร่วม หรือ
ผู้ถือหุ้นรายใหญ่ของบริษัท และรวมถึงไม่มีผลประโยชน์ หรือ ส่วนได้เสียในลักษณะดังกล่าวในเวลา
1 ปีก่อนได้รับการแต่งตั้ง
ยกเว้นคณะกรรมการของบริษัทได้พิจารณาอย่างรอบคอบแล้วเห็นว่าการเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

(4) เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหาร หรือผู้ถือหุ้นรายใหญ่ของบริษัท

(5)
เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทผู้ถือหุ้นรายใหญ่หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

(6)
สามารถปฏิบัติหน้าที่และแสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทได้โดยอิสระ
โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
รวมทั้งผู้ที่เกี่ยวข้องหรือญาติสนิทของบุคคลดังกล่าว

กรรมการผู้มีอำนาจลงนามแทนบริษัทฯ

กรรมการผู้มีอำนาจลงลายมือชื่อผูกพันบริษัทฯ ประกอบด้วย นายเกรียงไกร เชษฐโชติศักดิ์
นายสุรชัย เชษฐโชติศักดิ์ นางสาวมาลี เชษฐโชติศักดิ์ นายสุวัฒน์ เชษฐโชติศักดิ์ นางพรพรรณ
เตชรุ่งชัยกุล นายดามพ์ นานา สองในหกท่านลงลายมือชื่อร่วมกันและประทับตราสำคัญของบริษัทฯ

 ขอบเขตอำนาจหน้าที่ของคณะกรรมการ

ที่ประชุมวิสามัญผู้ถือหุ้น ครั้งที่ 1/2546 เมื่อวันที่ 13 มกราคม 2546
ได้มีมติกำหนดขอบเขตอำนาจหน้าที่ของคณะกรรมการไว้ ดังนี้
คณะกรรมการมีอำนาจหน้าที่จัดการบริษัทฯ ให้เป็นไปตามกฎหมาย วัตถุประสงค์ ข้อบังคับ
มติของที่ประชุมผู้ถือหุ้น
และมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารหรือมอบหมายให้บุคคลอื่นใด
เพื่อดำเนินการอย่างหนึ่งอย่างใดหรือหลายอย่างภายใต้การควบคุมคณะกรรมการได้
เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรือมีความขัดแย้งทางผลประโยชน์อื่นใดกับบริษัทฯ หรือบริษัทย่อย
ให้กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

(ก) เรื่องที่กฎหมายกำหนดให้ต้องได้มติที่ประชุมผู้ถือหุ้น

(ข) การทำรายการที่กรรมการมีส่วนได้เสียและอยู่ในข่ายที่กฎหมาย
หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการ
และที่ประชุมผู้ถือหุ้นด้วยคะแนนเสียงไม่น้อยกว่า 3 ใน 4
ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(ก) การขายหรือโอนกิจการของบริษัทฯ ทั้งหมดหรือบางส่วนที่สำคัญ

(ข) การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

(ค) การทำ แก้ไข หรือเลิกสัญญาเกี่ยวกับการให้เช่ากิจการของบริษัทฯ ทั้งหมดหรือบางส่วนที่สำคัญ
การมอบหมายให้บุคคลอื่นเข้าจัดการธุรกิจของบริษัทฯ
หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

(ง) การแก้ไขเพิ่มเติมหนังสือบริคณห์สนธิหรือข้อบังคับ

(จ) การเพิ่มทุน การลดทุน การออกหุ้นกู้ การควบหรือเลิกบริษัท

(ฉ) การใดที่พระราชบัญญัติหลักทรัพย์
หรือประกาศตลาดหลักทรัพย์กำหนดให้ต้องได้รับมติจากที่ประชุมผู้ถือหุ้น เช่น
การได้มาหรือจำหน่ายไปซึ่งสินทรัพย์ของบริษัทจดทะเบียน หรือรายการที่เกี่ยวโยงกัน

คณะกรรมการบริษัทฯ
มีหน้าที่พิจารณารายชื่อกรรมการใหม่ซึ่งได้รับการพิจารณากลั่นกรองแล้วและนำเสนอโดยคณะกรรมการสรรหาและพิจารณาค่าตอบแทน
กรรมการที่ได้รับการเสนอชื่อจะต้องพร้อมที่จะทุ่มเทเวลา ความรู้ ความสามารถที่มีให้แก่บริษัท
และมีความเข้าใจหน้าที่ความรับผิดชอบของกรรมการ
สำหรับกรรมการใหม่ทางบริษัทฯมีกระบวนการให้ข้อมูลเกี่ยวกับธุรกิจและการดำเนินงานของบริษัทเพื่อให้กรรมการใหม่มีความรู้ความเข้าใจในธุรกิจของบริษัทฯได้เป็นอย่างดี

นอกจากนี้
คณะกรรมการบริษัทฯมีการประเมินผลการทำงานของคณะกรรมการบริษัทฯประจำปีตามแบบประเมินตนเองของคณะกรรมการบริษัทฯ
เพื่อเป็นการตรวจสอบการทำงานและปรับปรุงประสิทธิภาพการทำงานของคณะกรรมการบริษัทฯ
ให้ดียิ่งขึ้น

9.1.2 คณะกรรมการตรวจสอบ

ณ วันที่ 31 ธันวาคม 2550 คณะกรรมการตรวจสอบของบริษัทฯ ประกอบด้วยผู้ทรงคุณวุฒิจำนวน 3 ท่าน ดังรายนามต่อไปนี้

1.  นายพิศิษฐ์ ดัชณาภิรมย์ ประธานกรรมการตรวจสอบ

2.  พลเอก ไพโรจน์ พานิชสมัย กรรมการตรวจสอบ

3.  รศ.วิทยา ด่านธำรงกูล กรรมการตรวจสอบ

 ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบมีอำนาจหน้าที่ ดังต่อไปนี้

(1) เข้าร่วมประชุมคณะกรรมการบริษัท เพื่อมีส่วนร่วมในการกำหนดนโยบาย
    การตัดสินใจทางธุรกิจ ตลอดจนการกำกับดูแลกิจการ

(2) พิจารณา คัดเลือก เสนอแต่งตั้งผู้สอบบัญชี และเสนอค่าสอบบัญชีบริษัทประจำปี

(3) พิจารณานโยบายและแนวทางปฏิบัติของสายงานตรวจสอบกลางให้มีความเหมาะสมและมีประสิทธิผลอย่างต่อเนื่อง

(4) พิจารณาทบทวนแผนงานการตรวจสอบประจำปีของฝ่ายตรวจสอบกลาง

(5) สอบทานให้บริษัทฯ มีระบบการควบคุมภายใน และ
    การตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายในและภายนอก

(6) พิจารณารายงานผลการตรวจสอบรายไตรมาส
    และข้อเสนอแนะของผู้สอบบัญชีภายในและภายนอก
    รวมทั้งติดตามผลการดำเนินการตามข้อเสนอแนะดังกล่าว

(7) สอบทานรายการทางการเงินของบริษัทฯ และบริษัทย่อยรายไตรมาส
    ให้มีความถูกต้องเชื่อถือได้ และมีการเปิดเผยข้อมูลที่เพียงพอ
    ตามกระบวนการกำกับดูแลกิจการที่ดี

(8) ดูแล และสอบทานให้บริษัทฯ ปฏิบัติตามกฎระเบียบ
    หรือข้อกำหนดของตลาดหลักทรัพย์แห่งประเทศไทย และกฎหมายอื่นๆ ที่เกี่ยวข้อง

(9) สอบทานรายการระหว่างกันของบริษัทฯ และบริษัทย่อย
    ตลอดจนผู้อาจมีความขัดแย้งทางผลประโยชน์
    เพื่อให้การทำรายการระหว่างกันอยู่ภายใต้เกณฑ์ที่เหมาะสมปราศจากการถ่ายเทผลประโยชน์
    โดยคำนึงถึงผลประโยชน์ของผู้ถือหุ้นในระยะยาว

(10) พิจารณาร่วมกับผู้สอบบัญชีถึงปัญหา หรือ ข้อจำกัดที่เกิดขึ้นจากการตรวจสอบงบการเงิน

(11) จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
     ซึ่งรายงานดังกล่าวลงนามโดยประธานกรรมการตรวจสอบ

(12) คณะกรรมการตรวจสอบมีอำนาจเชิญกรรมการบริหาร ผู้บริหาร หรือผู้ที่เกี่ยวข้องมาให้ข้อมูล
     หรือ เข้าร่วมประชุมได้

(13) การปฏิบัติการอื่นใดตามที่คณะกรรมการบริษัทมอบหมาย

9.1.3 คณะกรรมการสรรหาและพิจารณาค่าตอบแทน

ณ วันที่ 31 ธันวาคม 2550 คณะกรรมการสรรหาและพิจารณาค่าตอบแทน ประกอบด้วยผู้ทรงคุณวุฒิจำนวน 4 ท่าน ดังรายนามต่อไปนี้

ประธานกรรมการ - นายพิศิษฐ์ ดัชณาภิรมย์

  กรรมการ - พลเอกไพโรจน์ พานิชสมัย

  - นายสุวัฒน์ เชษฐโชติศักดิ์

  - รศ.วิทยา ด่านธำรงกูล

ขอบเขตอำนาจหน้าที่ของคณะกรรมการสรรหาและพิจารณาค่าตอบแทน

1.  พิจารณาหลักเกณฑ์และกระบวนการในการสรรหาบุคคลที่มีคุณสมบัติเหมาะสมเพื่อดำรงตำแหน่งกรรมการ
    รวมทั้งคัดเลือกบุคคลตามกระบวนการสรรหาที่ได้กำหนดไว้
    และเสนอความเห็นต่อคณะกรรมการบริษัทซึ่งจะนำเสนอที่ประชุมผู้ถือหุ้นให้เป็นผู้แต่งตั้งกรรมการ

2.  พิจารณาหลักเกณฑ์ในการจ่ายและรูปแบบค่าตอบแทนของกรรมการเพื่อเสนอความเห็นต่อคณะกรรมการ
    ซึ่งจะนำเสนอที่ประชุมผู้ถือหุ้นให้เป็นผู้อนุมัติ

ที่ประชุมคณะกรรมการบริษัท ครั้งที่ 3/2550 เมื่อวันที่ 26 กุมภาพันธ์ 2550
ได้มีมติแต่งตั้งคณะกรรมการสรรหาและพิจารณาค่าตอบแทน
และอนุมัติขอบเขตอำนาจหน้าที่ของคณะกรรมการสรรหาและพิจารณาค่าตอบแทน

9.1.4 คณะกรรมการบริหาร

ณ วันที่ 31 ธันวาคม 2550 คณะกรรมการบริหารของบริษัทฯ ประกอบด้วยผู้ทรงคุณวุฒิจำนวน 7 ท่าน ดังรายนามต่อไปนี้

  ประธานกรรมการบริหาร - นายสุรชัย เชษฐโชติศักดิ์

  รองประธานกรรมการบริหาร - นายสุวัฒน์ เชษฐโชติศักดิ์

  กรรมการ - นางพรพรรณ เตชรุ่งชัยกุล

  - นายยรรยง อัครจินดานนท์

- นางมณฑิรา ลิมปนารมณ์

- นายดามพ์ นานา

- นายคมสันต์ เชษฐโชติศักดิ์

ขอบเขตอำนาจหน้าที่ของคณะกรรมการบริหาร

ที่ประชุมคณะกรรมการบริษัท ครั้งที่ 1/2546 เมื่อวันที่ 28 มกราคม 2546
และที่ประชุมคณะกรรมการบริษัท ครั้งที่ 5/2548 เมื่อวันที่ 31 ตุลาคม 2548
ได้มีมติกำหนดขอบเขตอำนาจหน้าที่ของคณะกรรมการบริหาร
โดยกำหนดให้คณะกรรมการบริหารมีอำนาจหน้าที่ดังต่อไปนี้

  (ก) มีอำนาจพิจารณาอนุมัติการกู้หรือให้กู้ยืมเงิน หรือ การขอสินเชื่อใดๆ จากสถาบันการเงิน
  รวมตลอดถึงการเข้าเป็นผู้ค้ำประกัน หรือ การชำระหรือใช้จ่ายเงินเพื่อ
  ธุรกรรมตามปกติธุรกิจของบริษัทฯ ทั้งนี้ ภายในวงเงินสำหรับแต่ละรายการไม่เกินกว่า 50
  ล้านบาท หรือจำนวนเทียบเท่า

  (ข) มีอำนาจแต่งตั้ง ถอดถอนเจ้าหน้าที่ของบริษัทฯ
  ในตำแหน่งที่ไม่สูงกว่าตำแหน่งกรรมการผู้จัดการ

  (ค) มีอำนาจจัดทำ เสนอแนะและกำหนดนโยบายแนวทางธุรกิจ และกลยุทธ์ทางธุรกิจของบริษัทฯ
  ต่อคณะกรรมการ

  (ง) จัดตั้งโครงสร้างองค์กรและการบริหาร และกรรมการบริหาร
  โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง
  และการเลิกจ้างของพนักงานของบริษัทฯ

  (จ) กำหนดแผนธุรกิจ อำนาจการบริหารงาน อนุมัติงบประมาณสำหรับประกอบธุรกิจประจำปี
  และงบประมาณรายจ่ายประจำปี
  และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
  และแนวทางธุรกิจที่ได้แถลงต่อคณะกรรมการ

  (ฉ) ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการ

อนึ่ง การอนุมัติการเข้าทำรายการดังกล่าวข้างต้น
จะต้องไม่มีลักษณะเป็นการอนุมัติการเข้าทำรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
สามารถอนุมัติการเข้าทำรายการที่ตนหรือบุคคลที่อาจมีความขัดแย้ง หรือมีส่วนได้เสีย
หรืออาจมีความขัดแย้งทางผลประโยชน์อื่นใด (ตามข้อบังคับของบริษัทฯ และตามที่สำนักงาน
ก.ล.ต. ประกาศกำหนด) ทำกับบริษัทฯ หรือบริษัทย่อย
ยกเว้นเป็นการอนุมัติการเข้าทำรายการที่เป็นไปตามนโยบายและหลักเกณฑ์ที่คณะกรรมการบริษัทฯ
ได้พิจารณาอนุมัติไว้ ทั้งนี้
ให้คณะกรรมการมีอำนาจในการแก้ไขเปลี่ยนแปลงขอบเขตอำนาจหน้าที่ของคณะกรรมการบริหารได้ตามที่จำเป็นหรือเห็นสมควร

9.1.5 คณะกรรมการพัฒนาทรัพยากรบุคคล 

ณ วันที่ 31 ธันวาคม 2550 คณะกรรมการพัฒนาทรัพยากรบุคคลของบริษัทฯ ประกอบด้วยผู้ทรงคุณวุฒิจำนวน 4 ท่าน ดังรายนามต่อไปนี้

  ประธานกรรมการ - นางพรพรรณ เตชรุ่งชัยกุล

  กรรมการ - นายยรรยง อัครจินดานนท์ - นางนภาพร ตรีพยัคฆ์

เลขานุการ - นายนิเวสน์ บัวคอม

  ขอบเขตอำนาจหน้าที่ของคณะกรรมการพัฒนาทรัพยากรบุคคล

  1. นำเสนอนโยบาย และ แนวทางการบริหารทรัพยากรบุคคล

  2. พัฒนากลยุทธ์ และ เทคนิควิธีเพื่อการพัฒนาทรัพยากรบุคคล

  3. กำกับ และ ดูแลการดำเนินงานด้านพัฒนาทรัพยากรบุคคล

  4. พิจารณา และ ตัดสินใจในประเด็นที่เกี่ยวข้องด้านพัฒนาทรัพยากรบุคคล
  ตามแนวทางที่ได้รับอนุมัติโดยคณะกรรมการบริหาร

9.1.6 คณะผู้บริหาร 

ณ วันที่ 31 ธันวาคม 2550 ผู้บริหารของบริษัทฯ มีรายนามดังต่อไปนี้

1. นายเกรียงไกร เชษฐโชติศักดิ์ ประธานกรรมการ

2. นายสุรชัย เชษฐโชติศักดิ์ ประธานเจ้าหน้าที่บริหาร

3. นายสุวัฒน์ เชษฐโชติศักดิ์ รองประธานกรรมการบริหาร

  4. นางพรพรรณ เตชรุ่งชัยกุล ประธานเจ้าหน้าที่ฝ่ายปฏิบัติการ

5. นายดามพ์ นานา ประธานเจ้าหน้าที่ฝ่ายการเงิน

6. นายยรรยง อัครจินดานนท์ รองกรรมการผู้อำนวยการอาวุโส - ธุรกิจดิจิตอล

7. นางมณฑิรา ลิมปนารมณ์ รองกรรมการผู้อำนวยการอาวุโส - Corporate Sales

หมายเหตุ 1. “ผู้บริหาร” ในหัวข้อนี้ หมายถึง กรรมการ ประธานเจ้าหน้าที่บริหาร
หรือผู้ดำรงตำแหน่งระดับบริหารสี่รายแรกนับต่อจากประธานเจ้าหน้าที่บริหารลงมา
และผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย

 ขอบเขตอำนาจหน้าที่ของประธานเจ้าหน้าที่บริหาร

ที่ประชุมคณะกรรมการบริษัทฯ ครั้งที่ 1/2546 เมื่อวันที่ 28 มกราคม 2546 และครั้งที่ 5/2548
เมื่อวันที่ 31 ตุลาคม 2548
ได้มีมติกำหนดขอบเขตอำนาจหน้าที่ของกรรมการผู้จัดการ(ปัจจุบันเปลี่ยนเป็นประธานเจ้าหน้าที่บริหาร)
โดยกำหนดให้กรรมการผู้จัดการ(ปัจจุบันเปลี่ยนเป็นประธานเจ้าหน้าที่บริหาร)
มีอำนาจอนุมัติในการดำเนินการใดๆ
ที่จำเป็นหรือเกี่ยวเนื่องกับการดำเนินงานตามธุรกิจปกติของบริษัทฯ
ภายในวงเงินสำหรับแต่ละรายการไม่เกินกว่า 25 ล้านบาท หรือจำนวนเทียบเท่าทั้งนี้
การอนุมัติการทำรายการดังกล่าวข้างต้นกรรมการผู้จัดการ(ปัจจุบันเปลี่ยนเป็นประธานเจ้าหน้าที่บริหาร)ไม่มีอำนาจในการดำเนินการใดๆ
ในหรือเกี่ยวกับรายการที่เกี่ยวโยงกัน
รายการการได้มาหรือจำหน่ายไปซึ่งสินทรัพย์ที่สำคัญของบริษัทฯ และ/หรือ
รายการหรือเรื่องที่กรรมการผู้จัดการ(ปัจจุบันเปลี่ยนเป็นประธานเจ้าหน้าที่บริหาร)หรือบุคคลที่อาจมีความขัดแย้ง
มีส่วนได้ส่วนเสีย หรืออาจมีความขัดแย้งทางผลประโยชน์ในลักษณะอื่นใดที่จะทำขึ้นกับบริษัทฯ
และบริษัทย่อย ในกรณีดังกล่าว รายการหรือเรื่องดังกล่าวจะต้องนำเสนอต่อคณะกรรมการตรวจสอบ
และ/หรือ คณะกรรมการของบริษัทฯ (แล้วแต่กรณี) เพื่อพิจารณาอนุมัติ

9.2 การสรรหากรรมการและผู้บริหาร

ที่ประชุมคณะกรรมการบริษัท ครั้งที่ 3/2550 เมื่อวันที่ 26 กุมภาพันธ์ 2550
ได้มีมติแต่งตั้งคณะกรรมการสรรหาและพิจารณาค่าตอบแทน
และอนุมัติขอบเขตอำนาจหน้าที่ของคณะกรรมการสรรหาและพิจารณาค่าตอบแทน ดังนั้น
การคัดเลือกบุคคลที่จะเข้าดำรงตำแหน่งเป็นกรรมการของบริษัทฯ
ต้องผ่านคณะกรรมการสรรหาและพิจารณาค่าตอบแทน
วิธีการสรรหากรรมการจะกระทำโดยคณะกรรมการสรรหาและพิจารณาค่าตอบแทน
ซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงความหลากหลายของทักษะ ประสบการณ์ ความรู้
และความสามารถเฉพาะเพื่อประโยชน์และการพัฒนากิจการของบริษัท รวมทั้งการอุทิศเวลา
และความพยายามในการปฏิบัติหน้าที่
จากนั้นจึงนำรายชื่อเสนอคณะกรรมการบริษัทฯและที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทฯ ที่ประชุมผู้ถือหุ้นเป็นผู้แต่งตั้งกรรมการ
โดยใช้เสียงข้างมากตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

(ข) ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร 

9.3.1 ค่าตอบแทนที่เป็นตัวเงิน

ก) กรรมการบริษัท

+---------------+-------------+---------------+-----------------------+
| รายการ        | ปี 2550      |               |                       |
+---------------+-------------+---------------+-----------------------+
|               | จำนวน (ท่าน) | จำนวนเงิน      | รายละเอียดค่าตอบแทน     |
|               |             | (บาท)         |                       |
+---------------+-------------+---------------+-----------------------+
| กรรมการบริษัท   | 12          | 1,235,000     | ค่าต                   |
|               |             |               | อบแทนประจำและเบี้ยประชุม |
+---------------+-------------+---------------+-----------------------+
| ก             | 3           | 1,099,750     | ค่าต                   |
| รรมการตรวจสอบ |             |               | อบแทนประจำและเบี้ยประชุม |
+---------------+-------------+---------------+-----------------------+

โดยมีรายละเอียดค่าตอบแทนประจำ และ เบี้ยประชุมรายกรรมการบริษัทดังนี้

  ------ ----------------------- ------------------- --------------------
  ลำดับ   รายนามกรรมการบริษัท       ปี 2550              

                                 ค่าตอบแทนประจำ (บาท) ค่าเบี้ยประชุม (บาท)

  1      นายเกรียงไกร เชษฐโชติศักดิ์  -                   195,000

  2      นายสุรชัย เชษฐโชติศักดิ์      -                   150,000

  3      นางสาวมาลี เชษฐโชติศักดิ์    -                   150,000

  4      นายสุวัฒน์ เชษฐโชติศักดิ์      -                   150,000

  5      นางพรพรรณ เตชรุ่งชัยกุล     -                   150,000

  6      พลเอกธานี เสนีวงศ์ ณ อยุธยา 15,000              -

  7      พล.ต.อ.สมชาย วาณิชเสนี    15,000              -

  8      นาย สมชาย คุรุจิตโกศล      15,000              -

  9      พลเอกอู้ด เบื้องบน          15,000              -

  10     นายพิศิษฐ์ ดัชณาภิรมย์        -                   140,000

  11     พลเอก ไพโรจน์ พานิชสมัย    15,000              145,000

  12     รศ.วิทยา ด่านธำรงกูล       -                   80,000

         รวมทั้งหมด                75,000              1,160,000
  ------ ----------------------- ------------------- --------------------

หมายเหตุ ค่าตอบแทนกรรมการนี้เป็นผลประโยชน์ที่จ่ายให้แก่กรรมการของบริษัทตามมาตรา 90
ของพระราชบัญญัติบริษัทมหาชน จำกัด พ.ศ. 2535 (โดยไม่รวมเงินเดือน
และผลประโยชน์ที่เกี่ยวข้องที่จ่ายให้กับกรรมการซึ่งดำรงตำแหน่งเป็นผู้บริหารของบริษัทด้วย)
และการเป็นกรรมการบริษัทย่อยไม่ได้รับค่าตอบแทน

ข้อมูลเพิ่มเติม

ในปี 2550 ได้มีการเปลี่ยนแปลงกรรมการ ดังนี้

- เมื่อวันที่ 1 มกราคม 2550 นายฉัฐภูมิ ขันติวิริยะ ได้ลาออกจากการเป็นกรรมการ

- เมื่อวันที่ 13 มกราคม 2550 พลตำรวจเอกสมชาย วาณิชเสนี ลาออกจากการเป็นกรรมการ

- เมื่อวันที่ 13 มกราคม 2550 พลเอกธานี เสนีวงศ์ ณ อยุธยา ลาออกจากการเป็นกรรมการ

- เมื่อวันที่ 13 มกราคม 2550 นาย สมชาย คุรุจิตโกศล ลาออกจากการเป็นกรรมการ

- เมื่อวันที่ 13 มกราคม 2550 ได้แต่งตั้ง พลเอกอู้ด เบื้องบน เป็นกรรมการ แทน
พลตำรวจเอกสมชาย วาณิชเสนี

- เมื่อวันที่ 13 มกราคม 2550 ได้แต่งตั้ง พลเอกไพโรจน์ พานิชสมัย เป็นกรรมการ แทน
พลเอกธานี เสนีวงศ์ ณ อยุธยา

- เมื่อวันที่ 16 กุมภาพันธ์ 2550 ได้แต่งตั้งนาย พิศิษฐ์ ดัชณาภิรมย์ เป็นกรรมการ แทน นาย
สมชาย คุรุจิตโกศล

- เมื่อวันที่ 19 กุมภาพันธ์ 2550 พลเอกอู้ด เบื้องบน ได้ลาออกจากการเป็นกรรมการ

- เมื่อวันที่ 20 เมษายน 2550 ได้แต่งตั้ง รศ.วิทยา ด่านธำรงกูล เป็นกรรมการ แทน พลเอกอู้ด
เบื้องบน

ข) กรรมการบริหารและผู้บริหารของบริษัทฯ

+-------------+-------------+----------------+------------------------+
| รายการ      | ปี 2550      |                |                        |
+-------------+-------------+----------------+------------------------+
|             | จำนวน       | จำนวนเงิน       | รายละเอียดค่าตอบแทน      |
|             |             |                |                        |
|             | (ท่าน)       | (ล้านบาท)       |                        |
+-------------+-------------+----------------+------------------------+
| ก           | 7           | -              | -                      |
| รรมการบริหาร |             |                |                        |
+-------------+-------------+----------------+------------------------+
| ผู้บริหาร      | 7           | 39.42          | เงินเดือน / โบนัส /       |
|             |             |                | สวัสดิการอื่นๆ             |
+-------------+-------------+----------------+------------------------+

9.3.2 ค่าตอบแทนอื่น

ตามมติที่ประชุมวิสามัญผู้ถือหุ้น ครั้งที่ 1/2550 ของบริษัทฯ เมื่อวันที่ 29 พฤษภาคม 2550
ได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทฯ จำนวน
25,000,000 หน่วย ให้แก่กรรมการ และ/หรือ พนักงานของบริษัทฯ และ/หรือบริษัทย่อย (ESOP)
ทั้งนี้ บริษัทฯ
อยู่ระหว่างการยื่นขออนุญาตเสนอขายใบสำคัญแสดงสิทธิที่จะซื้อหุ้นสามัญดังกล่าวต่อสำนักงานคณะกรรมการกำกับหลักทรัพย์และตลาดหลักทรัพย์

รายละเอียดโดยสรุปของใบสำคัญแสดงสิทธิ มีดังนี้

  ชนิดของหลักทรัพยที่เสนอขาย : ใบสําคัญแสดงสิทธิที่จะซื้อหุนสามัญของบริษัทฯ
  ชนิดระบุชื่อผูถือและโอนเปลี่ยนมือไมได และ
  บริษัทฯจะไม่นำไปจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย

จํานวนที่เสนอขาย : 25,000,000 หนวย

ราคาเสนอขายตอหนวย : หนวยละ 0 บาท (ศูนยบาท)

อายุใบสําคัญแสดงสิทธิ : 5 ป นับจากวันที่ไดออกและเสนอขาย

  อัตราการใชสิทธิ : ใบสําคัญแสดงสิทธิ 1 หนวยตอหุนสามัญ 1 หุน
  (อาจเปลี่ยนแปลงในภายหลังตามเงื่อนไขการปรับสิทธิ)

  ราคาการใชสิทธิที่จะซื้อหุน : ราคาหุ้นละ 4.20 บาท (สี่บาทยี่สิบสตางค์)
  (อาจเปลี่ยนแปลงได้ภายหลังตามเงื่อนไขการปรับสิทธิ)

  จํานวนหุนที่ออกเพื่อรองรับ : 25,000,000 หุน (มูลคาหุ้นที่ตราไวหุนละ 1 บาท)
  คิดเปนรอยละ 3.57 ของจํานวนหุนที่จําหนายไดแลวทั้งหมด จํานวน 700,000,000
  หุน ณ วันที่ 31 มีนาคม 2550 (มูลคาหุ้นที่ตราไว หุนละ 1 บาท)
  หุ้นสามัญที่ออกเพื่อรองรับการใช้สิทธิตามใบสำคัญแสดงสิทธิในครั้งนี้จะมีสิทธิและฐานะเท่าเทียมกันกับหุ้นสามัญของบริษัทที่ออกไปก่อนหน้านี้ทุกประการ

  ระยะเวลาเสนอขาย : เสนอขายใหแลวเสร็จภายใน 1 ป
  นับจากวันที่ไดรับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์

  การออกและเสนอขายใบสำคัญแสดงสิทธิดังกล่าวข้างต้นเป็นการออกและเสนอขายใบสำคัญแสดงสิทธิให้แก่กรรมการและ/หรือพนักงานของบริษัทฯ
  และ/หรือบริษัทย่อย ในจำนวนไม่เกิน 35 ราย

  วิธีการจัดสรรใบสำคัญแสดงสิทธิ :
  คณะกรรมการบริษัทฯไดมอบหมายใหกรรมการผู้จัดการเปนผูกําหนดรายชื่อกรรมการ
  และ/หรือ พนักงานของบริษัทฯและ/หรือ
  บริษัทย่อยที่ไดรับการจัดสรรและกําหนดจํานวนใบสําคัญแสดงสิทธิที่จะจัดสรรใหแกกรรมการ
  และ/หรือ พนักงานแตละราย โดยเปนกรรมการ และ/หรือ พนักงานของบริษัทและ/หรือ
  บริษัทย่อยที่ไดรับการคัดเลือกซึ่งทําประโยชนใหแกบริษัทฯและ/หรือ บริษัทย่อย
  และจํานวนใบสําคัญแสดงสิทธิที่กรรมการ และ/หรือ พนักงานของบริษัทฯและ/หรือ บริษัทย่อย
  ที่คณะกรรมการบริษัทฯ กําหนดใหแตละรายไดรับไมจําเปนตองมีจํานวนเทากัน ทั้งนี้
  ขึ้นอยูกับตําแหนง ประสบการณ อายุงาน ผลการปฏิบัติงานและศักยภาพ
  รวมถึงประโยชนที่ทําใหแกบริษัทฯและ/หรือ บริษัทย่อย

  ทั้งนี้ การออกและเสนอขายใบสําคัญแสดงสิทธิในครั้งนี้เปนการเสนอขายตอกรรมการ
  และ/หรือ พนักงานในราคา 0 บาท กรรมการ และ/หรือ
  พนักงานแตละรายจะไดรับใบสําคัญแสดงสิทธิตามจํานวนที่ไดรับจัดสรรโดยไมตองมีการจองซื้อ
  ซึ่งบริษัทฯจะแจงผลการจัดสรรให้กรรมการ และ/หรือ
  พนักงานทราบเปนรายบุคคลอยางเปนทางการตอไป

9.4 การกำกับดูแลกิจการ

บริษัทฯ ได้กำหนดนโยบายเกี่ยวกับการกำกับดูแลกิจการ
โดยให้ความสำคัญต่อระบบการควบคุมและการตรวจสอบภายใน
และมุ่งเน้นการกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ระยะยาวของผู้ถือหุ้น รวมทั้งมุ่งเน้นเรื่องความโปร่งใสในการดำเนินกิจการ
การเปิดเผยข้อมูล และการบริหารความเสี่ยงที่เหมาะสม

  สรุปการปฏิบัติตามหลักการกำกับดูแลกิจการที่ดีในปี 2550 ดังนี้

นโยบายเกี่ยวกับการกำกับดูแลกิจการ

คณะกรรมการบริษัทได้กำหนดให้มีนโยบายการกำกับดูแลกิจการที่ดีของบริษัทอย่างเป็นลายลักษณ์อักษร
และจัดให้มีการพิจารณาทบทวนนโยบายการกำกับดูแลกิจการที่ดีและคู่มือจรรยาบรรณของกลุ่มบริษัทฯ
และติดตามประเมินผลการปฏิบัติตามนโยบายดังกล่าวอย่างน้อยปีละ 1 ครั้ง
และบริษัทได้เผยแพร่ให้กรรมการและพนักงานเพื่อใช้อ้างอิงและถือปฏิบัติ

ที่ประชุมคณะกรรมการบริษัท ครั้งที่ 1/2551 เมื่อวันที่ 29 กุมภาพันธ์ 2551
ได้มีการพิจารณาทบทวน ปรับปรุง
และอนุมัตินโยบายการกำกับดูแลกิจการที่ดีและคู่มือจรรยาบรรณของกลุ่มบริษัทฯ
และติดตามประเมินผลการปฏิบัติตามนโยบายดังกล่าว

สิทธิของผู้ถือหุ้น

บริษัทได้ให้ความสำคัญและเคารพสิทธิของผู้ถือหุ้น โดยปฏิบัติตามหลักเกณฑ์ที่กฎหมายกำหนด ใน ปี
2550 บริษัทจัดประชุมสามัญผู้ถือหุ้นวันที่ 20 เมษายน 2550 และจัดประชุมวิสามัญผู้ถือหุ้น 2 ครั้ง
เมื่อวันที่ 29 พฤษภาคม 2550 และ 25 กันยายน 2550
ซึ่งกรรมการทุกท่านที่อยู่ในตำแหน่งได้เข้าร่วมประชุมผู้ถือหุ้นทุกครั้ง ยกเว้น นางสาวมาลี
เชษฐโชติศักดิ์ และ พลเอกไพโรจน์ พานิชสมัย ที่ขาดการประชุม 2 ครั้ง และ 1 ครั้ง ตามลำดับ
อันเนื่องมาจากติดภารกิจสำคัญที่เป็นกรณีกะทันหัน (รายชื่อกรรมการบริษัทที่เข้าประชุมผู้ถือหุ้น
ดูรายละเอียดได้ที่รายงานการประชุมผู้ถือหุ้น)

บริษัทฯมีนโยบายการปฏิบัติกับผู้ถือหุ้นอย่างเท่าเทียมกัน
โดยตระหนักถึงความสำคัญของสิทธิของผู้ถือหุ้นในการเข้าถึงข้อมูลของบริษัทอย่างเพียงพอและทันเวลา
ในการจัดประชุมผู้ถือหุ้นบริษัทจะจัดส่งหนังสือเชิญประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 7 วัน ซึ่งเป็นไปตามที่กฎหมายกำหนด

ในปี 2550 บริษัท ศูนย์รับฝากหลักทรัพย์(ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมให้แก่ผู้ถือหุ้นล่วงหน้าก่อนวันประชุมไม่น้อยกว่า
7 วัน หรือ 14 วันแล้วแต่กรณีที่กฎหมายกำหนด

ในปี 2550 บริษัทฯ ได้จัดส่งหนังสือนัดประชุม
พร้อมทั้งข้อมูลประกอบการประชุมตามวาระต่างๆให้ผู้ถือหุ้นทราบล่วงหน้าก่อนวันประชุมในระยะเวลาที่กฎหมายกำหนด
ซึ่งในแต่ละวาระมีหลักการและเหตุผลและความเห็นของคณะกรรมการบริษัทประกอบ นอกจากนั้น
บริษัทฯได้เผยแพร่หนังสือเชิญประชุมผู้ถือหุ้น และ เอกสารประกอบการประชุม ทั้งภาษาไทย
และภาษาอังกฤษไว้ที่ Website ของบริษัทฯ
http://www.rs.co.th/corporate/th/meeting.htm และ
http://www.rs.co.th/corporate/eng/meeting.htm ก่อนวันประชุม 22 วัน
เพื่อเพิ่มความรวดเร็วในการเข้าถึงข้อมูลของผู้ถือหุ้น ส่วนรายงานการประชุมผู้ถือหุ้นที่จัดในปี 2550
ได้นำไป post ไว้ภายใน14 วัน หลังการประชุม บริษัทฯ ได้จัดการประชุมผู้ถือหุ้น
โดยก่อนเริ่มประชุม ประธานในที่ประชุมได้ชี้แจงวิธีการออกเสียงลงคะแนนให้ที่ประชุมทราบ
ในระหว่างการประชุมประธานในที่ประชุมเปิดโอกาสให้ผู้ถือหุ้นมีสิทธิอย่างเท่าเทียมกันในการสอบถามเพิ่มเติม
และ แสดงความคิดเห็น ก่อนการออกเสียงลงคะแนนในทุกวาระ
และสนับสนุนให้มีการใช้บัตรลงคะแนนเสียงในวาระที่สำคัญ เพื่อความโปร่งใสและตรวจสอบได้
รายงานการประชุมถูกจัดทำขึ้นอย่างถูกต้อง ครบถ้วน เสร็จสมบูรณ์ในเวลาที่กฎหมายกำหนด และ
มีระบบการจัดเก็บที่ดีเพื่อให้ผู้ถือหุ้นสามารถตรวจสอบได้

ในปี 2550 บริษัทฯดูแลผู้ถือหุ้นมากกว่าสิทธิตามกฎหมาย เช่น
การให้ข้อมูลสำคัญที่เป็นปัจจุบันผ่านเว็บไซต์
และไม่มีการลิดรอนสิทธิของผู้ถือหุ้นในการศึกษาสารสนเทศของบริษัทที่ต้องเปิดเผยตามข้อกำหนดต่างๆ
และการเข้าประชุมผู้ถือหุ้น ได้แก่
ไม่เพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
และไม่จำกัดสิทธิในการเข้าประชุมของผู้ถือหุ้นที่มาสาย เป็นต้น และในระหว่างการประชุมผู้ถือหุ้น
ประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการสอบถาม
แสดงความคิดเห็น และ ข้อเสนอแนะต่างๆ เกี่ยวกับผลการดำเนินงานของบริษัทฯ
รวมทั้งเปิดโอกาสให้ผู้ถือหุ้นส่งคำถามล่วงหน้าก่อนวันประชุม โดยส่งคำถามผ่านเว็บไซต์ของบริษัท
หรือส่งจดหมายถึงคณะกรรมการบริษัท
ซึ่งการให้สิทธิของผู้ถือหุ้นและการส่งเสริมให้ผู้ถือหุ้นใช้สิทธิเป็นไปตามนโยบายการกำกับดูแลกิจการที่ดี

การปฏิบัติต่อผู้ถือหุ้นอย่างเท่าเทียมกัน

สำหรับผู้ถือหุ้นที่ไม่สะดวกเข้าร่วมประชุมด้วยตนเอง
บริษัทเสนอให้มอบอำนาจให้กรรมการอิสระซึ่งเป็นประธานคณะกรรมการตรวจสอบเข้าประชุมและลงคะแนนเสียงแทน
ในการประชุมสามัญผู้ถือหุ้นปี 2550 ไม่มีผู้ถือหุ้นรายใด มอบอำนาจให้ประธานกรรมการตรวจสอบ
ซึ่งเป็นกรรมการอิสระที่บริษัทเสนอเป็นผู้รับมอบอำนาจ ให้ออกเสียงแทน

เมื่อวันที่ 26 กุมภาพันธ์ 2550
บริษัทได้เผยแพร่ข้อมูลถึงผู้ถือหุ้นผ่านเว็บไซต์ของบริษัทเพื่อให้ผู้ถือหุ้นส่วนน้อยเสนอเรื่องเพื่อบรรจุเป็นวาระการประชุมสามัญผู้ถือหุ้น
พร้อมทั้งกำหนดกฎเกณฑ์ที่ชัดเจนล่วงหน้าสำหรับการพิจารณาการเพิ่มวาระที่ผู้ถือหุ้นส่วนน้อยเสนอ
และบริษัทมีกำหนดวิธีการให้ผู้ถือหุ้นส่วนน้อยเสนอชื่อบุคคลเพื่อเข้ารับการพิจารณาดำรงตำแหน่งกรรมการ
พร้อมข้อมูลประกอบการพิจารณาด้านคุณสมบัติและการให้ความยินยอมของผู้ได้รับการเสนอชื่อ
อย่างไรก็ตาม ไม่มีผู้เสนอเรื่องเพื่อบรรจุเป็นวาระการประชุมสามัญผู้ถือหุ้น
และไม่มีผู้เสนอชื่อบุคคลเพื่อเข้ารับการเลือกตั้งเป็นกรรมการ

บริษัทมีมาตรการป้องกันกรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบเป็นลายลักษณ์อักษร
ดังรายละเอียดที่ได้เปิดเผยในหัวข้อการดูแลเรื่องการใช้ข้อมูลภายใน ในปี 2551
คณะกรรมการบริษัทได้กำหนดนโยบายห้ามกรรมการและผู้บริหารระดับสูง(**)ซื้อขายหุ้นบริษัท
ในช่วง 3 สัปดาห์ก่อนงบการเงินเผยแพร่และ 2 วันหลังเปิดเผยงบการเงิน

บริษัทกำหนดข้อห้ามไม่ให้มีการใช้โอกาสหรือข้อมูลที่ได้จากการเป็นกรรมการ ผู้บริหาร
หรือพนักงานในการหาประโยชน์ส่วนตน หรือทำธุรกิจแข่งขันกับบริษัทหรือธุรกิจที่เกี่ยวเนื่อง
รวมทั้งไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัท ไว้ในคู่มือจรรยาบรรณ
และได้เปิดเผยไว้ในหัวข้อการดูแลเรื่องการใช้ข้อมูลภายใน

หมายเหตุ (**) หมายถึง
ผู้บริหารตามนิยามของสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)
ที่มีหน้าที่รายงานการเปลี่ยนแปลงการถือครองหลักทรัพย์ตามกฎหมาย

บทบาทของผู้มีส่วนได้เสีย

บริษัทฯให้ความสำคัญต่อสิทธิของผู้มีส่วนได้เสียทุกกลุ่ม ทั้งผู้มีส่วนได้เสียภายใน ได้แก่
พนักงานและผู้บริหารของบริษัทฯ และบริษัทย่อย หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐและหน่วยงานอื่นๆ ที่เกี่ยวข้อง เนื่องจากบริษัทฯ ตระหนักถึงแรงสนับสนุนจากผู้มีส่วนได้เสีย
โดยเฉพาะอย่างยิ่งชุมชนและสังคม ซึ่งให้ความสำคัญอย่างสม่ำเสมอ
(ดูตัวอย่างในหัวข้อบทบาทและความรับผิดชอบต่อสังคม) รวมทั้งบริษัทฯ
ได้จัดให้มีระเบียบและแนวปฏิบัติเป็นลายลักษณ์อักษร รวมถึงกำหนดบทลงโทษทางวินัย
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและมีจริยธรรม ทั้งการปฏิบัติต่อบริษัท และผู้มีส่วนได้เสียกลุ่มต่างๆ กรรมการ
ผู้บริหาร
และพนักงานของกลุ่มบริษัทอาร์เอสยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและมีจริยธรรม ทั้งการปฏิบัติต่อบริษัท และผู้มีส่วนได้เสียกลุ่มต่างๆ
ส่วนเนื้อหาของคู่มือจรรยาบรรณของกลุ่มบริษัทฯ
ครอบคลุมในเรื่องจรรยาบรรณในการดำเนินธุรกิจและจรรยาบรรณของพนักงาน ซึ่งได้แก่

ความรับผิดชอบต่อสังคมและสิ่งแวดล้อม

บริษัทฯ มีนโยบายที่จะดำเนินธุรกิจที่เป็นประโยชน์ต่อเศรษฐกิจ สังคม และสิ่งแวดล้อม
โดยคำนึงถึงหน้าที่และความรับผิดชอบที่พึงมีต่อประเทศชาติ สังคมและสิ่งแวดล้อม
ตลอดจนดำเนินธุรกิจและควบคุมให้มีการปฏิบัติภายใต้กรอบของกฎหมาย
และกฎเกณฑ์ต่างๆที่เกี่ยวข้อง อย่างครบถ้วน
รวมถึงมุ่งมั่นผลักดันให้เกิดกระแสพัฒนาคุณภาพของสังคม และสิ่งแวดล้อม
ทั้งที่ดำเนินการเองและร่วมมือกับรัฐและชุมชน
และส่งเสริมความรับผิดชอบต่อสังคมและสิ่งแวดล้อมอย่างจริงจังและต่อเนื่องให้แก่พนักงานทุกระดับอันก่อให้เกิดวัฒนธรรมที่ดีในองค์กรต่อไป
โดยทบทวน ประเมินผล และติดตามความก้าวหน้าในการดำเนินงานของบริษัทอย่างสม่ำเสมอ
เพื่อให้แน่ใจว่า บริษัทได้ปฏิบัติตามนโยบายเกี่ยวกับสังคมและสิ่งแวดล้อม

  ลูกค้า

บริษัทฯมุ่งมั่นในการจำหน่ายสินค้าและให้บริการที่มีคุณภาพกับลูกค้าของบริษัทฯ

  ผู้ถือหุ้น

บริษัทฯบริหารงานด้วยความรู้ความสามารถที่ดี มีประสิทธิภาพ เพื่อให้ผลการดำเนินงานที่ดี
โดยคำนึงถึงความเสี่ยงในปัจจุบันและอนาคต ตลอดจนให้เกิดผลตอบแทนที่เหมาะสมต่อผู้ถือหุ้น
และควบคุมดูแลให้เป็นที่มั่นใจได้ว่า ได้มีการรายงานผลการปฏิบัติงาน
และสถานะทางการเงินของบริษัท ตลอดจนการเปิดเผยข้อมูลต่อผู้ถือหุ้นอย่างถูกต้องครบถ้วน

  พนักงาน

บริษัทฯถือว่าพนักงานเป็นสมบัติอันมีค่าของบริษัทฯ ดังนั้นคุณค่าของพนักงานจึงถือเป็นเรื่องสำคัญ
ซึ่งบริษัทฯจัดให้มีสวัสดิการที่เหมาะสมแก่พนักงาน ให้ผลตอบแทนที่เหมาะสมกับความรู้ความสามารถ
ความความรับผิดชอบ และผลการปฏิบัติงานของพนักงานแต่ละคน และกลุ่มบริษัทอาร์เอส
ให้ความสำคัญกับการรักษาสุขภาพ ความปลอดภัย
และสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
และยึดมั่นปฏิบัติตามกฎหมายแรงงาน ทั้งนี้บริษัทจัดให้มีการตรวจสุขภาพพนักงาน
การประกันชีวิตและสุขภาพพนักงาน
และจัดให้มีการตรวจสอบความปลอดภัยของสถานที่ทำงานสม่ำเสมอ

บริษัทส่งเสริมให้มีการฝึกอบรมให้ความรู้แก่พนักงานกรรมการ ผู้บริหาร เป็นต้น

  คู่ค้าและเจ้าหนี้

บริษัทฯตั้งมั่นในความซื่อสัตย์สุจริต และ เที่ยงธรรมต่อคู่ค้า โดยคำนึงถึงประโยชน์สูงสุดของบริษัท
และอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย หลีกเลี่ยงความลำเอียง
หรือสถานการณ์ที่ทำให้เกิดความขัดแย้งทางผลประโยชน์ ตลอดจนยึดมั่นและถือปฏิบัติตามสัญญา

  คู่แข่ง

บริษัทฯส่งเสริมนโยบายการแข่งขันทางการค้าอย่างเสรี และเป็นธรรม

  คุณธรรม

บริษัทฯมุ่งมั่นกระทำในสิ่งที่ถูกต้อง ปฏิบัติหน้าที่ด้วยความซื่อสัตย์ สุจริต ตรงไปตรงมา
ภายใต้กฎหมาย  และกฎระเบียบของบริษัทฯ
โดยถือปฏิบัติตามจรรยาบรรณนี้ในทุกกิจกรรมและในการตัดสินใจในทุกเรื่องของบริษัทฯ
บริษัทฯจะดำเนินธุรกิจด้วยความซื่อสัตย์และคำนึงถึงความเสี่ยงที่มีผลกระทบต่อบริษัท

  ความเสมอภาคแก่ผู้เกี่ยวข้อง

บริษัทฯไม่มีการกีดกัน หรือไม่ให้สิทธิพิเศษ หรือเลือกปฏิบัติแก่ผู้หนึ่งผู้ใด
เนื่องจากความแตกต่างทางด้านเชื้อชาติ สัญชาติ ศาสนา เพศ อายุ สถาบันการศึกษา

คณะกรรมการบริษัทได้มีการพิจารณาทบทวน และปรับปรุงคู่มือจรรยาบรรณของกลุ่มบริษัทฯ
เป็นประจำอย่างน้อยปีละ 1 ครั้ง เมื่อวันที่ 29 กุมภาพันธ์ 2551 ที่ประชุมคณะกรรมการบริษัท
ครั้งที่ 1/2551 ได้มีการพิจารณาทบทวน ปรับปรุง และอนุมัติคู่มือจรรยาบรรณของกลุ่มบริษัทฯ
และประกาศลงในระบบ Intranet ของบริษัท รวมถึง
ใช้เป็นข้อมูลในการฝึกอบรมพนักงานใหม่เพื่อให้พนักงานทุกระดับรับทราบอย่างทั่วถึง
และมีกระบวนการดูแลให้มีการปฏิบัติตามจรรยาบรรณที่กำหนดอย่างเคร่งครัด

บริษัทปฏิบัติตามที่กำหนดในคู่มือจรรยาบรรณของกลุ่มบริษัทฯอย่างเคร่งครัด ในปีที่ผ่านมา
บริษัทไม่มีข้อพิพาทใดๆในเรื่องที่เกี่ยวกับคู่แข่งทางการค้าและผู้มีส่วนได้เสียกลุ่มอื่นๆ

บริษัทพัฒนากลไกการมีส่วนร่วมของผู้มีส่วนได้เสียในการสร้างเสริมผลการดำเนินงานของบริษัท
เพื่อสร้างความมั่นคงอย่างยั่งยืนให้กับกิจการโดยการเปิดเผยข้อมูลอย่างโปร่งใส และ
รับฟังความเห็น ข้อร้องเรียน หรือ ข้อเสนอแนะ รวมถึงพฤติกรรมที่อาจส่อถึงการทุจริต
หรือประพฤติมิชอบของบุคคลในองค์กรทั้งจากพนักงานเอง และ ผู้มีส่วนได้เสียอื่น
ผ่านทางการพบผู้บริหาร หน่วยงานนักลงทุนสัมพันธ์ หน่วยงานตรวจสอบภายใน โดยทางเว็บไซต์
http://www.rs.co.th/corporate ทางโทรศัพท์ หมายเลข 0-2511-0911 และ
0-2511-0555 ต่อ 1503 หรือติดต่อโดยตรงตามหน่วยงานดังกล่าว
เพื่อให้มีการตรวจสอบข้อมูลตามกระบวนการที่บริษัทกำหนดไว้และรายงานต่อคณะกรรมการ

สำหรับคำร้องเกี่ยวกับรายงานทางบัญชีและการเงิน การควบคุมภายใน การบริหารความเสี่ยง
การปฏิบัติตามกฎหมายและจรรยาบรรณ เลขานุการบริษัท
จะเป็นผู้รับเอกสารและสรุปประเด็นต่างๆทั้งหมดเสนอให้คณะกรรมการตรวจสอบ
และคณะกรรมการบริษัทเป็นรายไตรมาส
บริษัทฯให้ความสำคัญกับการเก็บข้อมูลร้องเรียนเป็นความลับเพื่อสร้างความมั่นใจให้แก่ผู้ร้องเรียน
และเรื่องร้องเรียนดังกล่าวจะรับรู้เฉพาะในกลุ่มบุคคลที่ได้รับมอบหมายและเกี่ยวข้องด้วยเท่านั้น

การเปิดเผยข้อมูลและความโปร่งใส

บริษัทฯ ให้ความสำคัญต่อระบบการควบคุมภายในทั้งในระดับบริหาร และ
ระดับปฏิบัติงานที่มีประสิทธิภาพ โดยกำหนดภาระหน้าที่ อำนาจการดำเนินการของผู้ปฏิบัติงาน
ผู้บริหารไว้อย่างชัดเจน มีการควบคุมดูแลการใช้ทรัพย์สิน และ มีการแบ่งแยกหน้าที่ผู้ปฏิบัติงาน
ผู้ติดตามควบคุม และ ประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอผู้บริหารสายงานที่รับผิดชอบ

บริษัทฯ
มีฝ่ายตรวจสอบภายในทำหน้าที่ตรวจสอบโดยจะรายงานการตรวจสอบตรงต่อคณะกรรมการตรวจสอบ
เพื่อให้มั่นใจว่าการปฏิบัติงานหลัก และกิจกรรมทางการเงินสำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ โดยบริษัทฯ
มีนโยบายที่จะมีการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
(Compliance Control)

  การทำหน้าที่ของคณะกรรมการและคณะกรรมการชุดย่อย

คณะกรรมการบริษัท ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯ ดังนี้

-   คณะกรรมการตรวจสอบ มีวาระการดำรงตำแหน่งคราวละ 2 ปี ประกอบด้วยกรรมการ 3
    ท่าน ทุกท่านเป็นกรรมการอิสระ รายนามคณะกรรมการตรวจสอบ
    และหน้าที่ของคณะกรรมการตรวจสอบ ดูรายละเอียดในข้อ 9
    หัวข้อโครงสร้างการจัดการของบริษัทฯ)

  โดยในปี 2550 บริษัทฯมีการประชุมคณะกรรมการตรวจสอบ รวมทั้งสิ้นจำนวน 5 ครั้ง
  ซึ่งกรรมการตรวจสอบทุกท่านที่อยู่ในตำแหน่งได้เข้าร่วมประชุมคณะกรรมการตรวจสอบทุกครั้ง
  และรายงานผลการปฏิบัติหน้าที่ต่อคณะกรรมการบริษัทอย่างสม่ำเสมอ

-   คณะกรรมการสรรหาและพิจารณาค่าตอบแทน

  ที่ประชุมคณะกรรมการบริษัท ครั้งที่ 3/2550 เมื่อวันที่ 26 กุมภาพันธ์ 2550
  ได้มีการแต่งตั้งคณะกรรมการสรรหาและพิจารณาค่าตอบแทน อนุมัติขอบเขตอำนาจหน้าที่
  และพิจารณาค่าตอบแทน โดยคณะกรรมการฯ ประกอบด้วย ผู้ทรงคุณวุฒิ ทั้งหมดจำนวน 4 ท่าน
  ซึ่งมีสมาชิกที่เป็นกรรมการอิสระ จำนวน 3 ท่าน โดยกรรมการอิสระ 1 ใน 3 ท่าน
  เป็นประธานกรรมการคณะกรรมการสรรหาและพิจารณาค่าตอบแทน และคณะกรรมการฯ
  มีวาระในการดำรงตำแหน่งคราวละ 3 ปี (ดูรายละเอียดในข้อ 9
  หัวข้อโครงสร้างการจัดการของบริษัทฯ)

  ในปี 2550 บริษัทฯมีการประชุมคณะกรรมการสรรหาและพิจารณาค่าตอบแทน รวมทั้งสิ้นจำนวน 2
  ครั้ง
  ซึ่งกรรมการทุกท่านที่อยู่ในตำแหน่งได้เข้าร่วมประชุมคณะกรรมการสรรหาและพิจารณาค่าตอบแทน
  ทุกครั้ง และ รายงานผลการปฏิบัติหน้าที่ต่อคณะกรรมการบริษัทอย่างสม่ำเสมอ

  ในระหว่างปี 2550 สรุปสาระสำคัญของงานที่ปฏิบัติได้ดังต่อไปนี้

1.  พิจารณาสรรหาและคัดเลือกบุคคลที่มีคุณสมบัติและความเหมาะสมเพื่อดำรงตำแหน่งกรรมการตรวจสอบและกรรมการบริษัทแทนกรรมการที่ลาออกไป

2.  พิจารณาให้ความเห็นถึงเหตุผล ความจำเป็น
    และประโยชน์ที่บริษัทจะได้รับจากการจัดสรรหลักทรัพย์ให้แก่กรรมการหรือพนักงานที่เกินกว่าร้อยละ
    5 ของจำนวนหลักทรัพย์ทั้งหมดที่ขออนุญาต

  คณะกรรมการสรรหาและพิจารณาค่าตอบแทนมีความเห็นว่า
  รายการดังกล่าวมีความเหมาะสมและเป็นไปเพื่อประโยชน์สูงสุดของบริษัทฯแล้ว

-   คณะกรรมการบริหาร ประกอบด้วย ผู้ทรงคุณวุฒิ จำนวน 7 ท่าน รายนามคณะกรรมการบริหาร
    ดูรายละเอียดในข้อ 9 หัวข้อโครงสร้างการจัดการของบริษัทฯ

  โดยในปี 2550 บริษัทฯมีการประชุมคณะกรรมการบริหาร รวมทั้งสิ้นจำนวน 24 ครั้ง

-   คณะกรรมการพัฒนาทรัพยากรบุคคล ประกอบด้วย ผู้ทรงคุณวุฒิ จำนวน 4 ท่าน
    รายนามคณะกรรมการพัฒนาทรัพยากรบุคคล และ หน้าที่ของคณะกรรมการพัฒนาทรัพยากรบุคคล
    ดูรายละเอียดในข้อ 9 หัวข้อโครงสร้างการจัดการของบริษัทฯ

  งานผู้ลงทุนสัมพันธ์

คณะกรรมการบริษัทฯ ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
จึงให้ความสำคัญต่อการเปิดเผยสารสนเทศที่มีความถูกต้อง ครบถ้วน โปร่งใส และทั่วถึง
ทั้งโดยผ่านช่องทางจากสื่อการเผยแพร่ข้อมูลต่างๆของตลาดหลักทรัพย์ฯ และเว็บไซต์ของบริษัทฯ
พร้อมทั้งจัดให้มีการประชุมพบปะระหว่างคณะผู้บริหารของบริษัทฯกับนักวิเคราะห์หลักทรัพย์
และนักลงทุนทั่วไป เพื่อตอบข้อซักถามต่างๆอย่างเท่าเทียมกัน

ทั้งนี้ บริษัทฯ ได้กำหนดให้ “ส่วนนักลงทุนสัมพันธ์” ทำหน้าที่ติดต่อสื่อสาร และ ให้บริการข้อมูล
ข่าวสาร และ กิจกรรมต่างๆของบริษัทฯ แก่ผู้ลงทุนสถาบัน ผู้ถือหุ้น นักวิเคราะห์ ภาครัฐที่เกี่ยวข้อง
และ ประชาชนทั่วไป ทั้งนี้ ผู้ลงทุนสามารถติดต่อหน่วยงานดังกล่าวได้ที่ หมายเลขโทรศัพท์
0-2511-0911 และ 0-2511-0555 ต่อ 1503 หรือที่ Website :
http://www.rs.co.th/corporate หรือที่ e-mail address: supanutp@rs.co.th

นอกจากนี้ในรอบปี 2550 บริษัทฯ ได้เผยแพร่ข้อมูลสารสนเทศของบริษัทฯ ผ่านกิจกรรมต่างๆดังนี้

-   การจัดประชุมนักวิเคราะห์ เพื่อแถลงผลการดำเนินงานของบริษัทฯ ในทุกๆไตรมาส
    โดยเปิดโอกาสให้นักวิเคราะห์ได้พบปะผู้บริหารเพื่อตอบข้อซักถามในประเด็นต่างๆ
    โดยเอกสารประกอบการประชุมจะอยู่ในเว็บไซต์ของบริษัทฯ

-   การจัดทำแบบแสดงรายการข้อมูลประจำปี (แบบ56-1) และ รายงานประจำปี (แบบ56-2)
    เผยแพร่ทางระบบ ELCID ของตลาดหลักทรัพย์ฯ และในเว็บไซต์ของบริษัทฯ
    ในส่วนของรายงานประจำปีจะจัดส่งให้ผู้ถือหุ้นและผู้สนใจทั่วไปเป็นประจำทุกปี

ความรับผิดชอบของคณะกรรมการ

ความเป็นอิสระจากฝ่ายจัดการของคณะกรรมการ

คณะกรรมการบริษัทประกอบด้วยกรรมการที่ไม่เป็นผู้บริหาร 3 ท่าน (เป็นกรรมการอิสระทั้ง 3
ท่าน) และเป็นกรรมการที่เป็นผู้บริหาร 6 ท่าน ประวัติของกรรมการแต่ละท่านแสดงไว้ในหัวข้อ
“รายละเอียดเกี่ยวกับผู้บริหารและผู้มีอำนาจควบคุมของบริษัท”

ประธานกรรมการไม่เป็นบุคคลเดียวกับประธานเจ้าหน้าที่บริหาร และเป็นตัวแทนของกลุ่มผู้ถือหุ้นใหญ่
อย่างไรก็ตาม โครงสร้างคณะกรรมการของบริษัท ประกอบด้วย กรรมการที่เป็นอิสระ 1 ใน 3
ของกรรมการทั้งคณะ ทำให้เกิดการถ่วงดุลและสอบทานการบริหารงาน

คณะกรรมการบริษัทเห็นว่า กรรมการอิสระทั้ง 3 ท่าน มีคุณสมบัติตามนิยามที่บริษัทกำหนดขึ้น
ดังรายละเอียดในข้อ 9.1.1 ในหัวข้อโครงสร้างการจัดการของบริษัทฯ ทั้งนี้
คณะกรรมการบริษัทเห็นว่า นายพิศิษฐ์ ดัชณาภิรมย์
เป็นกรรมการอิสระที่มีความรู้และความเชี่ยวชาญด้านบัญชีและการเงิน
จึงได้แต่งตั้งให้เป็นประธานคณะกรรมการตรวจสอบ

คณะกรรมการบริษัทได้สนับสนุนให้มีการจัดทำแผนสืบทอดตำแหน่ง
ซึ่งจะช่วยให้การดำเนินงานของบริษัทเป็นไปได้อย่างราบรื่น นอกจากนั้น
คณะกรรมการบริษัทจัดให้มีโครงการสำหรับพัฒนาผู้บริหาร
ซึ่งเป็นการเตรียมให้พร้อมเป็นแผนที่ต่อเนื่องถึงผู้สืบทอดงานของกรรมการผู้จัดการและผู้บริหารระดับสูง(**)
ในกรณีที่ไม่สามารถปฏิบัติหน้าที่ได้

ความเหมาะสมของคณะกรรมการ

คณะกรรมการบริษัทได้กำหนดคุณสมบัติที่เหมาะสมของผู้ที่จะดำรงตำแหน่งกรรมการ
ประกอบด้วยผู้มีความรู้ ประสบการณ์ ความสามารถเฉพาะด้านที่เป็นประโยชน์กับบริษัท
รวมทั้งอุทิศเวลา ความรู้ ความสามารถ
และความพยายามในการปฏิบัติหน้าที่เพื่อเสริมสร้างให้บริษัทเจริญก้าวหน้า
และกำหนดนโยบายให้กรรมการทุกคนและผู้บริหารระดับสูง(**)
ที่มีหน้าที่รายงานการถือครองหลักทรัพย์ตามกฎหมายจัดส่งรายงานดังกล่าวให้แก่คณะกรรมการบริษัทเป็นประจำ
และให้กรรมการดำรงตำแหน่งกรรมการในบริษัทจดทะเบียนได้ไม่เกิน 5 บริษัท
และในการไปดำรงตำแหน่งกรรมการที่บริษัทจดทะเบียนอื่นของประธานเจ้าหน้าที่บริหารและผู้บริหารระดับสูง(**)ของบริษัทต้องผ่านความเห็นชอบจากคณะกรรมการบริษัทก่อน

หมายเหตุ (**) หมายถึง ผู้บริหารตามนิยามของ ก.ล.ต.

ประสิทธิภาพในการทำหน้าที่ของคณะกรรมการ

การกำหนดนโยบาย

คณะกรรมการบริษัทมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
แผนธุรกิจและงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่วางไว้อย่างมีประสิทธิภาพและประสิทธิผล รวมถึงการจัดการให้บริษัทฯ
มีระบบการควบคุมภายใน การตรวจสอบภายใน และมาตรการบริหารความเสี่ยงที่เหมาะสม
รวมทั้งมีการติดตามผลการดำเนินงานในเรื่องดังกล่าวอย่างสม่ำเสมอในการประชุมคณะกรรมการบริษัท
นอกจากนี้คณะกรรมการบริษัทเป็นผู้พิจารณาการกำหนดและแยกบทบาทหน้าที่
และความรับผิดชอบระหว่างคณะกรรมการบริษัท คณะกรรมการตรวจสอบ คณะกรรมการบริหาร
และกรรมการผู้จัดการอย่างชัดเจน

การกำกับดูแลฝ่ายจัดการ

คณะกรรมการบริษัทได้มีการประเมินความเพียงพอของระบบควบคุมภายใน และ
ผลการจัดการความเสี่ยง เป็นประจำอย่างน้อยปีละ 1 ครั้ง เมื่อวันที่ 29 กุมภาพันธ์ 2551
ที่ประชุมคณะกรรมการบริษัท ครั้งที่ 1/2551
ได้มีการพิจารณาประเมินความเพียงพอของระบบควบคุมภายในและผลการบริหารความเสี่ยง

  คณะกรรมการชุดย่อย

คณะกรรมการบริษัทแต่งตั้งคณะกรรมการชุดย่อยเพื่อช่วยกลั่นกรองรายละเอียดโดยกำหนดขอบเขตอำนาจหน้าที่ความรับผิดชอบไว้ในระเบียบของแต่ละคณะ

สมาชิกส่วนใหญ่ของคณะกรรมการชุดย่อยเป็นกรรมการอิสระ
ประธานกรรมการไม่ดำรงตำแหน่งในคณะกรรมการชุดย่อยทุกคณะ
อีกทั้งยังกำหนดให้กรรมการอิสระเป็นประธานของแต่ละคณะด้วย ยกเว้น คณะกรรมการบริหาร และ
คณะกรรมการพัฒนาทรัพยากรบุคคล ปัจจุบัน บริษัทมีคณะกรรมการชุดย่อย 4 คณะ ได้แก่
คณะกรรมการตรวจสอบ คณะกรรมการสรรหาและพิจารณาค่าตอบแทน คณะกรรมการบริหาร
และคณะกรรมการพัฒนาทรัพยากรบุคคล

รายละเอียดเกี่ยวกับรายชื่อ หน้าที่ความรับผิดชอบของคณะกรรมการชุดย่อยอยู่ในข้อ 9
หัวข้อโครงสร้างการจัดการของบริษัทฯ

การประชุมคณะกรรมการ

คณะกรรมการบริษัทมีกำหนดประชุมโดยปกติอย่างน้อยปีละ 4 ครั้ง และ
มีการประชุมพิเศษเพิ่มเติมตามความจำเป็น โดยมีการกำหนดวาระการประชุม และ
วันประชุมไว้ล่วงหน้า โดยมีวาระพิจารณาติดตามผลการดำเนินงานเป็นประจำ
ในกรณีที่บริษัทไม่ได้มีการประชุมทุกเดือน
บริษัทมีนโยบายให้จัดทำรายงานผลการดำเนินงานเสนอให้คณะกรรมการบริษัททราบทุกเดือนเพื่อให้คณะกรรมการบริษัทสามารถกำกับควบคุมและดูแลการปฏิบัติงานของฝ่ายจัดการได้อย่างต่อเนื่องและทันการ
ทั้งนี้ บริษัทฯ ได้จัดส่งหนังสือเชิญประชุมพร้อมระเบียบวาระการประชุม
และเอกสารการประชุมก่อนการประชุมล่วงหน้าอย่างน้อย 7 วัน
เพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนเข้าร่วมประชุม
โดยประธานกรรมการและประธานเจ้าหน้าที่บริหารร่วมกันพิจารณาการเลือกเรื่องเข้าวาระการประชุมคณะกรรมการบริษัท
โดยพิจารณาให้แน่ใจว่าเรื่องที่สำคัญได้ถูกบรรจุเข้าวาระการประชุมเรียบร้อยแล้ว และ
กรรมการแต่ละท่านมีความเป็นอิสระที่จะเสนอเรื่องเข้าสู่วาระการประชุม
ตลอดจนคณะกรรมการบริษัทสามารถเข้าถึงข้อมูลที่จำเป็นได้จากประธานเจ้าหน้าที่บริหาร
ทั้งนี้กรรมการอิสระ/กรรมการตรวจสอบ(นิยามและคุณสมบัติดูรายละเอียดในข้อ 9)
จะเข้าร่วมประชุมทุกครั้ง โดยในปี 2550 บริษัทฯ มีการประชุมคณะกรรมการบริษัทรวมทั้งสิ้นจำนวน
9 ครั้ง โดยการประชุมจัดที่สำนักงานใหญ่ของบริษัทฯ ทุกครั้ง
ซึ่งกรรมการทุกท่านที่อยู่ในตำแหน่งได้เข้าร่วมประชุมคณะกรรมการบริษัท ทุกครั้ง ยกเว้น
พลเอกธานี เสนีวงศ์ ณ อยุธยา พลตำรวจเอก สมชาย วาณิชเสนี นายสมชาย คุรุจิตโกศล และ
พลเอกอู้ด เบื้องบน ที่ขาดการประชุม 1 ครั้ง อันเนื่องมาจากติดภารกิจสำคัญที่เป็นกรณีกะทันหัน

คณะกรรมการบริษัทมีนโยบายให้กรรมการที่ไม่เป็นผู้บริหารมีโอกาสที่จะประชุมระหว่างกันเองตามความจำเป็น
เพื่ออภิปรายปัญหาต่างๆ เกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
และให้แจ้งประธานเจ้าหน้าที่บริหารทราบถึงผลการประชุมด้วย

  การประเมินผลงานตัวเอง

คณะกรรมการบริษัทจัดให้มีการประเมินตนเองของคณะกรรมการบริษัทเป็นประจำทุกปีตามแบบประเมินตนเองของคณะกรรมการบริษัทฯ
เพื่อให้คณะกรรมการบริษัทร่วมกันพิจารณาตรวจสอบผลงานและปัญหาเพื่อการปรับปรุงประสิทธิภาพการทำงานของคณะกรรมการบริษัทฯให้ดียิ่งขึ้น
อีกทั้งคณะกรรมการบริษัทและประธานเจ้าหน้าที่บริหารให้ความเห็นในการกำหนดเกณฑ์การประเมินผลงานของประธานเจ้าหน้าที่บริหารและผลการปฏิบัติงานของประธานเจ้าหน้าที่บริหารจะถูกประเมินโดยคณะกรรมการบริษัทซึ่งเป็นกรรมการอิสระเท่านั้น
เพื่อการปรับปรุงแก้ไขต่อไป

คณะกรรมการบริษัทจัดให้มีการประเมินตนเองของคณะกรรมการบริษัทเป็นประจำทุกปี เมื่อวันที่ 29
กุมภาพันธ์ 2551 ที่ประชุมคณะกรรมการบริษัท ครั้งที่ 1/2551
ได้มีการพิจารณาประเมินตนเองของคณะกรรมการบริษัทประจำปี 2550
เพื่อให้คณะกรรมการบริษัทร่วมกันพิจารณาผลงานและปัญหาเพื่อการปรับปรุงแก้ไขต่อไป
และผลการปฏิบัติงานของประธานเจ้าหน้าที่บริหารประจำปี 2550
ได้ถูกประเมินโดยคณะกรรมการบริษัทซึ่งเป็นกรรมการอิสระเท่านั้น เพื่อการปรับปรุงแก้ไขต่อไป

การจ่ายค่าตอบแทน

บริษัทฯ ได้กำหนดนโยบายค่าตอบแทนกรรมการและผู้บริหารไว้อย่างชัดเจนและโปร่งใส
โดยในการประชุมวิสามัญผู้ถือหุ้นครั้งที่ 1/2546 และที่ประชุมคณะกรรมการบริษัทครั้งที่ 5/2546
ได้พิจารณาอนุมัติค่าตอบแทนกรรมการให้อยู่ในระดับเดียวกับอุตสาหกรรมซึ่งสูงเพียงพอที่จะดึงดูด
และรักษากรรมการที่มีคุณสมบัติที่ต้องการ สำหรับผู้บริหาร
การจ่ายค่าตอบแทนจะสอดคล้องกับผลการดำเนินงานของบริษัทและผลการปฏิบัติงานของผู้บริหารแต่ละท่าน
ส่วนการประเมินผลงานของประธานเจ้าหน้าที่บริหาร
คณะกรรมการบริษัทและประธานเจ้าหน้าที่บริหารร่วมกันกำหนดเกณฑ์การประเมินผลงานของประธานเจ้าหน้าที่บริหารและผลการปฏิบัติงานของประธานเจ้าหน้าที่บริหารจะถูกประเมินโดยคณะกรรมการบริษัทซึ่งเป็นกรรมการอิสระเท่านั้น
(รายละเอียดค่าตอบแทนกรรมการและผู้บริหารได้แสดงไว้ในหัวข้อโครงสร้างการจัดการของบริษัทฯ))

  การพัฒนากรรมการและผู้บริหาร

คณะกรรมการบริษัทมีนโยบายให้กรรมการเดิมซึ่งได้รับมอบหมายแนะนำกรรมการใหม่ให้รู้จักบริษัท
และบรรยายสรุปแผนธุรกิจของบริษัท ผลประกอบการ กลยุทธ์ สภาพการแข่งขัน วิสัยทัศน์
ค่านิยมองค์กร นโยบายกำกับดูแลกิจการ และจรรยาบรรณธุรกิจ

คณะกรรมการบริษัทมีนโยบายที่จะเสริมสร้างและพัฒนาความรู้ใหม่ๆให้กับกรรมการและผู้บริหาร
โดยสนับสนุนให้เข้ารับการสัมมนาและการอบรมในหลักสูตรที่เป็นประโยชน์
ซึ่งจัดโดยสมาคมส่งเสริมสถาบันกรรมการบริษัทไทย และสถาบันอื่นๆ
เพื่อสนับสนุนการปฏิบัติหน้าที่อย่างมีประสิทธิภาพ โดยบริษัทออกค่าใช้จ่าย

ตลอดปี 2550 บริษัทได้ปฏิบัติตามหลักการกำกับดูแลกิจการที่ดี ยกเว้นเรื่องต่อไปนี้

1.  ไม่ได้เปิดเผยค่าตอบแทนของกรรมการที่เป็นผู้บริหารในส่วนที่ได้รับจากการเป็นกรรมการบริษัทอื่น
    เพราะไม่ใช่ข้อมูลของบริษัท

9.5 การดูแลเรื่องการใช้ข้อมูลภายใน

บริษัทฯ ได้ดำเนินการแจ้งให้ผู้บริหารฝ่ายต่างๆ
ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ
ตลอดจนรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535 นอกจากมาตรการที่เป็นข้อกำหนดของกฎหมายแล้ว
บริษัทได้มีนโยบายเป็นลายลักษณ์อักษรซึ่งครอบคลุมเรื่องการใช้ข้อมูลภายในไว้ในคู่มือจรรยาบรรณของกลุ่มบริษัทฯ
เพื่อเป็นแนวทางการปฏิบัติแก่กรรมการ ผู้บริหาร และพนักงานทุกคน
โดยคู่มือจรรยาบรรณของกลุ่มบริษัทฯ ผ่านมติการอนุมัติจากคณะกรรมการบริษัทแล้วเมื่อวันที่ 1
มีนาคม 2549 และได้มีการพิจารณาทบทวน ปรับปรุง
และอนุมัติจากที่ประชุมคณะกรรมการบริษัทเป็นประจำทุกปี ซึ่งการพิจารณาทบทวน ปรับปรุง
และอนุมัติครั้งล่าสุดเป็นการประชุมคณะกรรมการบริษัท ครั้งที่ 1/2551 เมื่อวันที่ 29 กุมภาพันธ์
2551

นอกจากนี้ บริษัทฯ ได้มีการกำหนดระเบียบข้อบังคับในการนำข้อมูลภายในของบริษัทฯ ไปใช้ดังนี้

(1) กรรมการ ผู้บริหาร พนักงานและลูกจ้างของบริษัทฯ
    จะต้องรักษาความลับ/หรือข้อมูลภายในของบริษัทฯ

(2) กรรมการ ผู้บริหาร พนักงาน และ ลูกจ้างของบริษัทฯ จะต้องไม่นำความลับ และ/หรือ
    ข้อมูลภายในของบริษัทฯ
    ไปเปิดเผยหรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใด
    ไม่ว่าโดยทางตรงหรือทางอ้อม และไม่ว่าจะได้รับผลตอบแทนหรือไม่ก็ตาม

(3) กรรมการ ผู้บริหาร พนักงานและลูกจ้างของบริษัทฯ จะต้องไม่ทำการซื้อขาย โอนหรือรับโอน
    หลักทรัพย์ของบริษัทฯ โดยใช้ความลับและ/หรือข้อมูลภายในบริษัทฯ
    และ/หรือเข้าทำนิติกรรมอื่นใดโดยใช้ความลับและ/หรือข้อมูลภายในของบริษัทฯ
    อันอาจก่อให้เกิดความเสียหายต่อบริษัทฯ ไม่ว่าโดยทางตรงหรือทางอ้อม

โดยข้อกำหนดนี้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร
พนักงานและลูกจ้างของบริษัทฯ พนักงานคนใดฝ่าฝืนในระเบียบดังกล่าวบริษัทฯ
จะถือว่าได้กระทำผิดอย่างร้ายแรงโดยอาจมีโทษตั้งแต่ขั้นตักเตือนด้วยวาจาจนถึงขั้นให้ออกจากงาน

9.6 บุคลากร

ณ วันที่ 31 ธันวาคม 2550 กลุ่มบริษัทฯมีจำนวนพนักงานทั้งหมด 1,310 คน
ประกอบด้วยพนักงานใน บมจ. อาร์เอส 748 คน และบริษัทในเครือ 562 คน
และได้จ่ายผลตอบแทนเป็นจำนวนเงินรวมประมาณ 540.58 ล้านบาท
โดยเป็นผลตอบแทนในรูปของเงินเดือน โบนัสและค่าใช้จ่ายบุคลากรอื่นๆ

นโยบายการพัฒนาทรัพยากรบุคคล

1. บริษัทฯ ให้ความสำคัญของการพัฒนาทรัพยากรบุคคลไว้ 7 ประการ อันได้แก่

-   คุณค่าความเป็นมนุษย์ (Worth of the Individual)

-   ในฐานะทรัพยากร (Employee as Resources)

-   การมีคุณภาพสภาพแวดล้อมการทำงานที่ดี (Quality of Work Environment)

-   ความพึงพอใจของพนักงาน (Employee Satisfaction)

-   ความต้องการที่จะเรียนรู้อย่างต่อเนื่อง (Continuous Learning – Needs)

-   การเตรียมพร้อมสำหรับโอกาสความก้าวหน้า (Change Opportunities Preparation)
    และ

-   ขอบเขตกิจกรรมที่กว้างไกล (Broad Scope of HRD Concern)

2. บริษัทฯ จัดระดับการพัฒนาทรัพยากรบุคคล ไว้ 3 ระดับ คือ

-   การพัฒนาองค์กร (Organization Development)

-   การพัฒนาอาชีพ (Career Development) และ

-   การฝึกอบรมและพัฒนา (Training Development)

3. การพัฒนาองค์กรของบริษัทฯ มีดังนี้

3.1 การมีส่วนร่วมของพนักงานในการกำหนดวิสัยทัศน์ (Vision) ภารกิจ (Mission) และ
ค่านิยมร่วม (Values) ของบริษัทฯ
เพื่อให้พนักงานได้ทราบทิศทางและแนวทางการทำงานร่วมกันของบริษัทฯ

3.2 การพัฒนาระบบและโครงสร้างบริษัทฯ (Re-Structuring) โดยมีการพัฒนาระบบงาน
การขยายขอบเขตในธุรกิจต่างๆเพิ่มขึ้นตลอดเวลา
และมีการปรับปรุงโครงสร้างองค์กรของบริษัทฯเพื่อให้เกิดความเหมาะสมในการบริหารงานมากยิ่งขึ้น

3.3 การกำหนดความสามารถหลัก (Core Competencies) ความสามารถทางการบริหาร
(Management Competencies) และ ความสามารถในงาน (Functional Competencies)
ซึ่งเป็นความสามารถเฉพาะของพนักงานบริษัทฯ
สำหรับใช้ในงานบริหารและพัฒนาทรัพยากรบุคคลทุกด้าน

3.4 การจัดระบบการบริหารงานทรัพยากรบุคคล
และการพัฒนาทรัพยากรบุคคลของบริษัทในเครือทุกบริษัทให้มีแนวทางการดำเนินงานด้านทรัพยากรบุคคลให้เป็นไปในรูปแบบ
และมาตรฐานการทำงานที่เหมือนกันเพื่อความมีประสิทธิภาพและประสิทธิผลในการดำเนินธุรกิจในเครือ

  4. การพัฒนาอาชีพ (Career Development) มีดังนี้

4.1 การประเมินความสามารถพนักงานรายบุคคลจากการประเมินจากผลงานประจำปี
โดยมุ่งเน้นการพัฒนาพนักงานจากช่องว่างความสามารถของพนักงานเมื่อเทียบกับความสามารถที่คาดหวัง
เพื่อทำการวางแผนพัฒนาและปรับปรุงความสามารถที่ยังขาด
และต้องการเสริมให้มีขึ้นสำหรับการทำงานในปัจจุบันให้มีประสิทธิภาพมากยิ่งขึ้น

4.2 การจัดทำแผนฝึกอบรมและพัฒนารายบุคคล (Individual Training and Development
Plan) โดยการกำหนดแผนการฝึกอบรมและพัฒนารายบุคคลเป็นแผนงานประจำปี
หรือเป็นแผนระยะยาวที่กำหนดขึ้น เพื่อฝึกอบรมและพัฒนาพนักงาน

4.3 การจัดทำเส้นทางความก้าวหน้าในสายอาชีพ (Career Path)
และการจัดทำแผนทดแทนตำแหน่งงาน (Succession Plan) เพื่อมุ่งเน้นพัฒนาทรัพยากรบุคคล
โดยการสร้างโอกาสหรือความก้าวหน้าในการทำงานให้กับพนักงาน
ซึ่งจะทำให้พนักงานรับรู้ว่าตนเองสามารถเลื่อนตำแหน่ง (Promotion) ไปยังตำแหน่งใดได้บ้าง
หรือสามารถโอนย้าย (Transfer) หรือสับเปลี่ยนหมุนเวียนงาน (Job Rotation)
ไปยังหน่วยงานหรือตำแหน่งงานใดได้บ้าง
รวมทั้งยังเป็นการมุ่งเน้นการพัฒนาพนักงานโดยการพัฒนาศักยภาพ
และการเตรียมความพร้อมให้กับพนักงานที่มีความสามารถและศักยภาพสูง
ในรูปแบบของการฝึกอบรมและพัฒนาพนักงานด้วยวิธีการต่างๆ
เพื่อให้พนักงานสามารถปฏิบัติงานในตำแหน่งงานที่สูงขึ้น

4.4 การกำหนดหลักเกณฑ์การเลื่อนตำแหน่ง / ปรับระดับตำแหน่ง (Promotional
Adjustment) ที่ชัดเจน
เพื่อเป็นการเตรียมบุคลากรไว้ล่วงหน้าสำหรับการก้าวขึ้นไปสู่การดำรงตำแหน่งที่สูงขึ้น

5. การฝึกอบรมและพัฒนาพนักงานมีดังนี้

5.1 การจัดทำหลักสูตรการฝึกอบรมที่ครอบคลุมทั้งด้านการพัฒนาความรู้ (Knowledge
Development) การพัฒนาทัศนคติ (Attitude Development) และการพัฒนาทักษะ (Skill
Development) และ มีการดำเนินการฝึกอบรมและพัฒนาพนักงาน ทั้งในส่วนการฝึกอบรมภายใน
(In-house Training) และการฝึกอบรมภายนอก (Public Training)

5.2 การกำหนดหลักเกณฑ์การคัดเลือกพนักงานเพื่อการเข้ารับการฝึกอบรมและพัฒนา
พิจารณาจากผู้ที่คาดว่าจะได้รับการเลื่อนขั้น / เลื่อนตำแหน่งภายใน 1-2 ปี (Successor)
ที่มีผลการประเมินผลการปฏิบัติงานอยู่ในเกณฑ์ดีขึ้นไป
ซึ่งต้องผ่านการฝึกอบรมตามจำนวนชั่วโมงที่กำหนด
และพิจารณาจากพนักงานที่อยู่ในสายงานที่เกี่ยวข้อง (Functional)
โดยนำผลการสำรวจความต้องการในการฝึกอบรม (Training Needs) มาประกอบ
นอกจากนี้ยังพิจารณาจากพนักงานที่อยู่ในกลุ่มการประเมินแบบ 360 องศา
ซึ่งได้มีการทำแผนพัฒนารายบุคคล (Individual Development Plan – IDP) ไว้

บริษัทฯยังให้ความสำคัญในการบริหารทรัพยากรบุคคล โดยมีการพัฒนาระบบประเมินผลงาน
(Performance Management) ที่นำปัจจัยเรื่องตัวชี้วัด (KPI) และความสามารถ
(Competency) มาใช้
รวมทั้งมีการพัฒนาสวัสดิการและการกำหนดผลตอบแทนที่เหมาะสมเพื่อการแข่งขันในอุตสาหกรรม
นอกจากนี้ยังมีนโยบายเชิงรุกในการสรรหาและจัดเตรียมบุคลากรใหม่ๆเข้ามาร่วมงาน
โดยได้จัดทำกิจกรรม Campus Recruitment Project
เฉพาะของบริษัทฯกับสถาบันการศึกษาชั้นนำและจัดทำกิจกรรม Young Creative Trainee
กับนักศึกษากลุ่มเป้าหมาย